கேள்வி: மேடே குறித்து விரிவாக சொல்லுங்கள்.
பதில்: File:Distress Signals.png மேடே ''(Mayday)'' என்கிற வார்த்தை வானூர்தி, கப்பல் மற்றும் பிற போக்குவரத்தில் பன்னாட்டு அளவில் அங்கீகரிக்கப்பட்ட அவசர உதவி சமிக்ஞை வார்த்தை ஆகும். இந்த 'Mayday' என்கிற வார்த்தை 'm'aider' என்கிற பிரெஞ்சு வார்த்தையிலிருந்தே பிறந்தது. இதற்கு 'உதவி செய்யுங்கள்' (help me) எனப் பொருள். இயந்திரக் கோளாறு, தீ விபத்து, வானூர்திக் கட்டுப்பாட்டை இழக்கும் நிலை போன்ற கையை மீறி செல்லும் அவசரச் சூழல்களில் வானோடி கட்டுப்பாட்டு அறைக்கு 'மேடே, மேடே, மேடே' ('Mayday, Mayday, Mayday') என மூன்று முறை தகவல் சொல்வார்கள். இந்தத் தகவல் கிடைக்கப்பெற்றவுடன் கட்டுப்பாட்டு அறையிலிருந்து ஒட்டுமொத்த கவனமும் அந்த வானூர்தியின் மீது குவிக்கப்படும். அவசரக் காலங்களில் என்னென்ன முன்னேற்பாடுகளை செய்ய வேண்டுமோ அதையெல்லாம் கட்டுப்பாட்டு அறையிலிருந்து செய்துவிடுவார்கள். மருத்துவக்குழுவினர், மீட்புப்படையினர் என எல்லாருமே தயாராகிவிடுவார்கள். தொலைபேசியில் அல்லது வானொலியில் படகு/வானூர்தியின் பெயர், அதன் தற்போதைய இடம், என்ன தடுமாற்றம், இதில் எத்தனை பேர் இருக்கின்றனர், மற்றும் என்ன உதவி தேவை என்பது போன்ற விவரங்கள் கூறப்பட வேண்டும். தவறாகப் பயன்படுத்தினால் அது குற்றம், சட்டப்படி நடவடிக்கை எடுக்கப்படும். உதாரணமாக, அமெரிக்காவில் 6 ஆண்டுகள் வரை சிறை, $250,000 வரை அபராதம் விதிக்கப்படும். எஸ்ஓஎஸ்‑ஐப் பின்பற்றுவதற்குப் பதிலாக வாய்மொழி முறையில் எளிதாக புரிந்துகொள்வதற்காகவே 'மேடே' என்ற வார்த்தை உருவாக்கப்பட்டது. லண்டன் வானூர்தி நிலையத்தைச் சேர்ந்த ரேடியோ ஆபிசர் ஃப்ரெட்ரிக் ஸ்டான்லி மாக்ஃபோர்ட் என்பவரே இதை அறிமுகப்படுத்தினார். 1927 முதல் அவசரகால குறியீட்டு அழைப்பாக இந்த 'மேடே' என்கிற வார்த்தை பயன்படுத்தப்பட்டு வருகிறது. File:MV Summit Venture Mayday Call.flac, அமெரிக்காவின் முக்கிய பாலமான :en:Sunshine Skyway Bridge (Sunshine Skyway Bridge) மீது மோதி விழுந்தது. பாலத்தில் மோதியபோது சம்மிட் வென்ச்சர் செய்த உண்மையான அவசர உதவி சமிக்ஞை 'மேடே' அழைப்பு.]]